《初冬集佘齐枢丈山亭次梁无染兄韵》
明代·严而舒

羡君诗思满奚囊，选句清精傲雪霜。招隐几回歌桂树，同心今喜挹兰芳。

江干鸥鹭看朝浴，竹下棋枰坐夕阳。幽兴每从文酒得，尚期相约过西堂。

作者简介：严而舒，字安性，一字卷庵。顺德人。明思宗崇祯十三年（一六四〇）特赐进士，官富阳知县，一作四川庆符（今属高县）知县。事见清道光《广东通志》卷六九。